钦定古今图书集成/方舆汇编/职方典/第1396卷 > 《五屯要害》
## 钦定古今图书集成/方舆汇编/职方典/第1396卷 > 《五屯要害》

广西五屯所，居荔浦、断藤、府江藤县之中，当断藤峡
右臂，及白石寨十二矶、濛江口之冲，为诸猺要道。其
间山泉佳秀，树木丰丽，田沙衍沃，足以裕其居而遏
其患。洪武间，立所近，增置城堡，集猺兵以守之，借其
力以为用，亦一隅雄镇也。

广西猺獞，獠蛮杂生，蕃类然微，各有别。猺多姓槃氏。
初，靖江之兴安、义宁、古田，融州之融水、怀远有之。猜
忌轻生，烙跖善奔，能忍饥獞。初，庆远、南丹之人呼为
“獞”，今桂之荔浦、修仁、永福且多，而忻城、荔波、天河、永
顺、永定、尢厉。其庆远、思恩分生熟二等，以入编籍为
熟獠。无酋长版籍，惟推勇者为郎火，馀自称“火蛮。”有
抚水蛮，出庆远，酋多蒙姓。有西原蛮，出广容之南。邕、
桂酋多甯姓。有广原蛮，出邕州西南，今羁縻州峒，多
古蛮地。

断藤峡即大藤峡，韩都宪雍平贼，改今名。峡藤绝流，
蔓生韩断之，周六百馀里。下口接浔州府西北境，上
口接柳州府勒马峡，两崖壁立，丛樾蔽天，中流奔汇，
猺獞哨聚，行者患之。近设有上隆州以控上口，五屯
所以控下口，风气天成，举动犹昨。陈都宪金处行旅
鱼盐瓦器以给之，数年盗息，复改永通峡，然恐非事
体，今复不能守其终。议者谓摘其酋而授之职以居
之，税商以充厩廪，或为可久处，兴安六峒、宾州八寨，
亦须此意

《通志》：